เตือนระวังถูกหลอก กู้เงินพัฒนาเกษตรกร
เมื่อวันที่ 12 ต.ค. นายธวัช สุระบาล ผวจ.ศรีสะเกษ เผยว่า ด้วยปรากฏข่าวสารจากประชาชนในพื้นที่หลายอำเภอว่า มีกลุ่มวิสาหกิจเวียงคำฟ้ากระนวน จ.ขอนแก่น ได้เชิญชวนให้ประชาชนทั่วไปสมัครเป็นสมาชิก เพื่อเข้าร่วมโครงการกู้เงินเพื่อพัฒนาเกษตรกร โดยให้กู้ยืมเงินคนละ 1,000,000 บาท ซึ่งมีหลักการและแนวคิดดังนี้ 1.สำหรับคนไทย อายุ 20 ปีขึ้นไป ทุกอาชีพ 2.ให้กู้คนละ 1,000,000 บาท โดยมีอัตราดอกเบี้ยร้อยละ 1 บาทต่อปี ค้ำประกันในกลุ่ม กลุ่มละ 5 คน 3.มีค่าใช้จ่าย คณะกรรมการหักดอกเบี้ยไว้ 10 ปี (100,000) หักประกันและสวัสดิการอีก 30,000-50,000 บาท รวม 150,000 บาท จะได้รับเงินสดคนละ 850,000-870,000 บาท 4.จัดให้มีหัวหน้ากลุ่ม 1 คน ดูแลคน 100 คน หัวหน้ากลุ่มจะมีค่าดำเนินงานเดือนละ 25,000 บาท ซึ่งเงินที่จะนำมาปล่อยกู้เป็นเงินจากต่างประเทศ คณะผู้บริหารจะต้องขอจัดตั้งมูลนิธิเวียงคำฟ้าพัฒนาคุณภาพชีวิตไว้รองรับ เมื่อได้รับงบประมาณจะได้แจกจ่ายไปตามโครงการต่างๆ,ผวจ.ศรีสะเกษเผยต่อว่า ศูนย์ดำรงธรรม จ.ศรีสะเกษ ได้ประสานข้อมูลจาก อ.กระนวน และตรวจสอบเรื่องดังกล่าว ปรากฏว่า องค์กรเกษตรกรศูนย์วิสาหกิจชุมชนเวียงคำฟ้ากระนวน โดยนายอินทัช สารพันธ์ ประธานองค์กรและกรรมการบางคน จงใจฝ่าฝืนระเบียบ ประกาศหรือตั้งเงื่อนไขที่คณะกรรมการกำหนด มีพฤติกรรมหลอกลวงให้สมาชิก ในองค์กรเกษตรกรและประชาชนทั่วไปหลงเชื่อให้ไปสมัครเป็นสมาชิกร่วมโครงการเงินกู้เพื่อพัฒนาเกษตรกรจากต่างประเทศ คนละ 500,000-1,000,000 บาท ในพื้นที่ จ.ขอนแก่น ร้อยเอ็ด ยโสธร ศรีสะเกษ เพชรบูรณ์ พิษณุโลก โดยเรียกเก็บเงินคนละ 150-200 บาท หัวหน้าสำนักงานกองทุนฟื้นฟูและพัฒนาเกษตรกร สาขา จ.ขอนแก่น ในฐานะนายทะเบียน จึงเสนอให้เพิกถอนทะเบียน องค์กรศูนย์วิสาหกิจชุมชนเวียงคำฟ้ากระนวนแล้ว ส่วนกรณีที่มีการอ้างว่า ได้แหล่งเงินทุนจากต่างประเทศนั้น ธนาคารแห่งประเทศไทยได้แจ้งยืนยันแล้วว่า ไม่เป็นความจริงแต่ประการใด และการแอบอ้างดังกล่าวไม่ถูกต้อง ธนาคารแห่งประเทศไทยจะดำเนินการตามกฎหมายต่อไป.
เมื่อวันที่ 12 ต.ค. นายธวัช สุระบาล ผวจ.ศรีสะเกษ เผยว่า ด้วยปรากฏข่าวสารจากประชาชนในพื้นที่หลายอำเภอว่า มีกลุ่มวิสาหกิจเวียงคำฟ้า-กระนวน จ.ขอนแก่น ได้เชิญชวนให้ประชาชนทั่วไปสมัครเป็นสมาชิก เพื่อเข้าร่วมโครงการกู้เงินเพื่อ
ศรีสะเกษ,ศูนย์วิสาหกิจชุมชนเวียงคำฟ้ากระนวน,โครงการกู้เงินเพื่อพัฒนาเกษตรกร,เตือนประชาชน,อย่าหลงเชื่อ,กู้ยืมเงิน,ไทยรัฐ,ไทยรัฐฉบับพิมพ์